section_heading: Prijetnje Slovenije o blokadi ulaska Hrvatske u NATO
paragraph_text: Slovenski mediji ističu da je odluka Janšine stranke, bez čijih se zastupnika u parlamentu ne može ratificirtati pristupni protokol Hrvatske za ulazak u NATO s potrebnom dvotrećinskom većinom, za vladu došla kao iznenađenje i da nije riječ o uprizorenom protokolarnom zapletu.Ipak, slovenski parlament prihvatio je 6. veljače poslijepodne potrebnom dvotrećinskom većinom glasova Zakon o ratifikaciji hrvatskoga pristupnog protokola za ulazak u NATO. Za ratifikaciju je glasovalo 75 od prisutnih 86 zastupnika na sjednici, a jedanaest je glasovalo protiv. Time je zakon usvojen jer je za njega glasovalo više od dvije trećine zastupnika.